**שנת השמיטה והאביונים הנטושים בצד הדרך**

רציונל:

לקראת שנת השמיטה אנו מבקשים ללמוד על אחת ממטרותיה המרכזיות של שנת השמיטה, סיוע לחלשים שבחברה לצמצם את הפער הכלכלי בינם ובין כלל החברה ולהתחיל את מחזור השנים שלאחר השמיטה מנקודת פתיחה טובה יותר. כדי לבחון שאיפה זו בחברה הישראלית כיום נתמודד עם סוגיית יחס החברה לעוני כיום ונבחן עד כמה מצוות השמיטה יכולה לתת מענה לקשיים שמעלה המציאות הישראלית.

מטרות:

* התלמיד יבחן בעזרת שיר האביונים את יחס החברה הישראלית לחלשים שבה.
* התלמיד יברר אלו דרכים מציעה שנת השמיטה להתמודדות חברתית עם פערים כלכליים.
* התלמיד יברר עד כמה פתרונות השמיטה רלוונטיים לימינו וכיצד ניתן להתאימם לצרכים המשתנים בחברה הישראלית.

קהל היעד: תלמידים מכתה ח' ועד יב'.

מהלך השיעור:

**פתיח:**

קראו את שיר האביונים אשר במרכזו של דף הלימוד, פעם אחת ומיד אח"כ הקשיבו לביצוע <https://www.youtube.com/watch?v=lefX7LkIEgo>

מה ההרגשה לאחר שמיעת השיר?

מה מוסיפים הלחן וכלי הנגינה על מילות השיר?

**לימוד:**

1. עתה למדו בחברותא את המקורות המובאים בדף הלימוד. ענו על השאלות בדף.
2. בחרו מקור אחד:

* הסבירו באיזו דרך הוא 'מתכתב' עם השיר.
* חברו שתי שאלות על המקור שבחרתם. האם יש לכם תשובות?

**אסיף:**

מהו לדעתכם הקושי המרכזי המוצג בשיר?

איזו תשובה, אם בכלל, מציעה השמיטה כפי שהיא באה לידי ביטוי במקורות למצב זה?

**רקע נוסף למורה:**

1. מהי שנת שמיטה

שנת השמיטה היא השנה השביעית בכל מחזור בן שבע שנים. בשנה זו מצווה כל יהודי לשבות מרוב מלאכות האדמה ולהפקיר את אדמתו. כל אדם שרוצה יכול להכנס לחלקת האדמה ולאכול את פריה. השמיטה היא אחת מהמצוות התלויות בארץ ולכן מתקיימת רק בא"י. התורה מצווה על השמיטה שלוש פעמים:

"וְשֵׁשׁ שָׁנִים, תִּזְרַע אֶת-אַרְצֶךָ; וְאָסַפְתָּ, אֶת-תְּבוּאָתָהּ. והַשְּׁבִיעִת תִּשְׁמְטֶנָּה וּנְטַשְׁתָּהּ, וְאָכְלוּ אֶבְיֹנֵי עַמֶּךָ, וְיִתְרָם, תֹּאכַל חַיַּת הַשָּׂדֶה; כֵּן-תַּעֲשֶׂה לְכַרְמְךָ, לְזֵיתֶךָ " שמות, פרק כ"ג, פסוקים י'-יא'

"וּבַשָּׁנָה הַשְּׁבִיעִת, שַׁבַּת שַׁבָּתוֹן יִהְיֶה לָאָרֶץ שַׁבָּת, לה'... וְהָיְתָה שַׁבַּת הָאָרֶץ לָכֶם, לְאָכְלָה—לְךָ, וּלְעַבְדְּךָ וְלַאֲמָתֶךָ; וְלִשְׂכִירְךָ, וּלְתוֹשָׁבְךָ, הַגָּרִים, עִמָּךְ. וְלִבְהֶמְתְּךָ—וְלַחַיָּה, אֲשֶׁר בְּאַרְצֶךָ: תִּהְיֶה כָל-תְּבוּאָתָהּ, לֶאֱכֹל" ויקרא, פרק כ"ה, פסוקים ד'-ז'

"וְזֶה דְּבַר הַשְּׁמִטָּה: שָׁמוֹט כָּל בַּעַל מַשֵּׁה אֲשֶׁר יַשֶּׁה בְּרֵעֵהוּ לֹא יִגֹּשׂ אֶת רֵעֵהוּ וְאֶת אָחִיו, כִּי שְׁמִטָּה לַה'. ... אֶפֶס כִּי לֹא יִהְיֶה בְּךָ אֶבְיוֹן... הִשָּׁמֶר לְךָ פֶּן יִהְיֶה דָבָר עִם לְבָבְךָ בְלִיַּעַל לֵאמֹר קָרְבָה שְׁנַת הַשֶּׁבַע שְׁנַת הַשְּׁמִטָּה וְרָעָה עֵינְךָ בְּאָחִיךָ הָאֶבְיוֹן וְלֹא תִתֵּן לוֹ. ... נָתוֹן תִּתֵּן לוֹ וְלֹא יֵרַע לְבָבְךָ בְּתִתְּךָ לוֹ, כִּי בִּגְלַל הַדָּבָר הַזֶּה יְבָרֶכְךָ ה' אֱלֹהֶיךָ בְּכָל מַעֲשֶׂךָ וּבְכֹל מִשְׁלַח יָדֶךָ. כִּי לֹא יֶחְדַּל אֶבְיוֹן מִקֶּרֶב הָאָרֶץ, עַל כֵּן אָנֹכִי מְצַוְּךָ לֵאמֹר פָּתֹחַ תִּפְתַּח אֶת יָדְךָ לְאָחִיךָ, לַעֲנִיֶּךָ וּלְאֶבְיֹנְךָ בְּאַרְצֶךָ דברים, פרק ט"ו, פסוקים ב'-י"א

כל אחד מציווי השמיטה מובא בהקשר מיוחד לו (שבת, היחס לגר, היחס לעני) ובכל ציווי מודגשות פנים אחרות של השמיטה: היחס לעני ולגר, שמיטת כספים, הקום האדם ביחס לאל, שמיטת האדמה ועוד.

להרחבה על השמיטה בעבר וכיום:

רשת אמי"ת <http://213.8.150.43/shmita/shmita.asp>

שמיטה ישראלית <http://ishmita.org.il/>

אתר דעת <http://www.daat.ac.il/encyclopedia/value.asp?id1=2529>

אתר קולות – שמיטה וחברה ישראלית כיום <http://www.kolot.info/heb/ContentPage.aspx?cid=161>

1. השיר "האביונים הנטושים בצד הדרך":

שיר האביונים נכתב, הולחן ומושר ע"י חברי [להקת החצר האחורית](http://he.wikipedia.org/wiki/%D7%94%D7%97%D7%A6%D7%A8_%D7%94%D7%90%D7%97%D7%95%D7%A8%D7%99%D7%AA) (אשר השם שבחרו ללהקתם מעיד על נושאי השירים)

[לעיון בנתונים על עוני בישראל](http://www.idi.org.il/%D7%A1%D7%A4%D7%A8%D7%99%D7%9D-%D7%95%D7%9E%D7%90%D7%9E%D7%A8%D7%99%D7%9D/%D7%A4%D7%A8%D7%9C%D7%9E%D7%A0%D7%98/%D7%92%D7%99%D7%9C%D7%99%D7%95%D7%9F-63/%D7%97%D7%95%D7%A6%D7%99%D7%9D-%D7%90%D7%AA-%D7%94%D7%A7%D7%95%D7%95%D7%99%D7%9D-%D7%A2%D7%95%D7%A0%D7%99-%D7%95%D7%90%D7%99-%D7%A9%D7%95%D7%95%D7%99%D7%95%D7%9F-%D7%91%D7%99%D7%A9%D7%A8%D7%90%D7%9C)

לימוד השיר מזמן עיסוק בנשואים נוספים אשר נושקים לנושא השמיטה וליהדות יש אמירה מוסרית בעניינם: מצוות צדקה, איסור לא תתעלם, שכר מינימום והלנת שכר ועוד.

1. המקורות בדף הלימוד:

המקורות בדף מתייחסים כולם אל השיר שבמרכז דרך נקודת המבט של שנת השמיטה. שלושה מקורות לקוחים משני אזכורים של נושא השמיטה במקרא. בדף לא מופיע האזכור מספר ויקרא. לכל ציטוט מהמקרא הוספנו מדברי אחד הפרשנים כדי להאיר בפסוקים נקודת הסתכלות מסויימת.

1. [רבי אברהם יעקב סבע](http://he.wikipedia.org/wiki/%D7%90%D7%91%D7%A8%D7%94%D7%9D_%D7%A1%D7%91%D7%A2)
2. [הרב אברהם יצחק הכהן קוק](http://he.wikipedia.org/wiki/%D7%90%D7%91%D7%A8%D7%94%D7%9D_%D7%99%D7%A6%D7%97%D7%A7_%D7%94%D7%9B%D7%94%D7%9F_%D7%A7%D7%95%D7%A7)
3. [הרב דוד חיים אבן שלוש](http://he.wikipedia.org/wiki/%D7%93%D7%95%D7%93_%D7%A9%D7%9C%D7%95%D7%A9)

לימוד בחברותא – לימוד בחברותא של התלמידים יכולה להיות חוויה מלמדת ומאתגרת את כל אחד מהמשתתפים בה. יחד עם זאת אם לדעתך המקורות יהיו קשים מידי ללמוד עצמי ניתן לחלק את הלימוד לשניים. לימוד במליאה של מקור אחד או שניים ורק אז עבודה בחברותות של תלמידים כאשר גם כאן ניתן להציג דרגות קושי שונות מלימוד מקור נוסף אחד בלבד עם שאלות ההבנה בלבד ועד לימוד כל יתר המקורות כולל בחירת מקור, יצירת קישור בינו ובין השיר ושאילת שאלות על תוכנו.

|  |  |  |
| --- | --- | --- |
| **שיר האביונים**   **מילים ולחן:**[**החצר האחורית**](http://shironet.mako.co.il/artist?prfid=15748&lang=1)    ומי ישיר את שיר האביונים  את שיר הנטושים בצד הדרך  שגם להם יש שם ויש פנים  ולא רק גב לתת בעבודת הפרך   את שיר המשתכרים אל צרור נקוב  כבויי המבטים שחוחי השכם  את שיר הדל והמושפל והעזוב  שבבתי תמחוי בוצעים את פת הלחם   ומי ישא קולו לומר כי רע מאד  מתי למדנו לא לשמוע לא לראות  ולעבור בצעד קל על המראות   כי מי ישיר את שיר האבודים  בלויי בגדים ויחפי רגליים  הנודדים ברחובות כמנודים  ומי ישיר את שיר חסרי הבית   את שיר הקבצנים פושטי היד  אל חלונות המכונית בצומת  והנהג עיניו חומקות מן המבט  אל הבטחה גדולה בשלט של פרסומת    ומי ישא קולו לומר כי רע מאד  מתי למדנו לא לשמוע לא לראות  ולעבור בצעד קל על המראות  ... הכתוב "ונטוש" (ונעזוב) כולל שני דברים:  א-נטוש את השנה השביעית מעשות מלאכה  ב-גם נטוש משא כל יד. ואפשר לפרש הכתוב: "והשביעית תשמטנה": לשדה מבעלותך... ונטשתה: לאחרים, שלא יניח בה חפציו וינעל את שדהו אלא יפקירנה לכל.  דוד חיים אבן שלוש, אור חדש, פירוש על ספר שמות  על איזה קושי בפסוקים מספר שמות עונה דוד חיים אבן שלוש?  כיצד מסביר הרב את מצוות שמיטה?  " וְגֵר לֹא תִלְחָץ וְאַתֶּם יְדַעְתֶּם אֶת נֶפֶשׁ הַגֵּר כִּי גֵרִים הֱיִיתֶם בְּאֶרֶץ מִצְרָיִם. וְשֵׁשׁ שָׁנִים תִּזְרַע אֶת-אַרְצֶךָ; וְאָסַפְתָּ אֶת-תְּבוּאָתָהּ. וְהַשְּׁבִיעִת תִּשְׁמְטֶנָּה וּנְטַשְׁתָּהּ, וְאָכְלוּ אֶבְיֹנֵי עַמֶּךָ, וְיִתְרָם תֹּאכַל חַיַּת הַשָּׂדֶה; כֵּן-תַּעֲשֶׂה לְכַרְמְךָ, לְזֵיתֶךָ."  שמות כג, ט – יא.  מהי מטרת שנת השמיטה לפי ספר שמות?  היכן מחויב האדם לשמוט? | התורה מצווה להפריש מהיבול מעשר ולתת אותו ללוי, לגר, ליתום ולאלמנה, ומיד אחר כך נכתב בתורה דין השמיטה. מאחר שהפסוקים התחילו במתנות עניים, והשמיטה היא תקנת עניים, התחיל הפסוק במילים "וְזֶה דְּבַר הַשְּׁמִטָּה...", והמשיך בדרישה: "לֹא-יִגֹּשׂ אֶת-רֵעֵהוּ וְאֶת-אָחִיו ...".  ולפי שנראה שהשמיטה היא בשורה לעניים, לכן אמרה התורה לכל ישראל: אל תירא מזה, והבטיחה "כִּי לֹא יִהְיֶה-בְּךָ אֶבְיוֹן  כִּי-בָרֵךְ יְבָרֶכְךָ ה' " אם תשמור את מצוות השמיטה.  מעובד על פי צרור המור - פרשת ראה, לרב אברהם סבע נולד בקסטיליה ספרד, נמלט לפס מרוקו ונפטר בורונה איטליה (1440-1508)  למה מתכוון לדעתכם הרב אברהם סבע באומרו שהשמיטה היא "בשורת עניים"?  מהו הגמול על מצוות השמיטה לדעת הרב?  מקץ שֶׁבַע-שָׁנִים תַּעֲשֶׂה שְׁמִטָּה. וְזֶה דְּבַר הַשְּׁמִטָּה--שָׁמוֹט כָּל-בַּעַל מַשֵּׁה יָדוֹ, אֲשֶׁר יַשֶּׁה בְּרֵעֵהוּ: לֹא-יִגֹּשׂ אֶת-רֵעֵהוּ וְאֶת-אָחִיו, כִּי-קָרָא שְׁמִטָּה לה'. אֶת-הַנָּכְרִי תִּגֹּשׂ; וַאֲשֶׁר יִהְיֶה לְךָ אֶת-אָחִיךָ, תַּשְׁמֵט יָדֶךָ. אֶפֶס, כִּי לֹא יִהְיֶה-בְּךָ אֶבְיוֹן"  דברים טו א-ד.  איזה מימד נוסף של שמיטה מובא בספר דברים?   |  | | --- | |  | |

זכירת השמיטה (מה מטרתה?) – מצד ההכרה (=על פי השכל) כי יש תכלית נשגבה (=מטרה חשובה) וקניינים יותר נשגבים ויקרים לאדם מקנייני הרכוש, שהם קנייני החכמה והצדק**,** שכדי לקנותם צריך שייכנעו לפניהם גם כן קנייני הרכוש...

הרב קוק, עין איה למסכת שביעית (סי' יד), הרב אברהם יצחק הכהן קוק היה הרב הראשי האשכנזי הראשון בארץ ישראל. נחשב לאחד מאבות הציונות הדתית. פסק שניתן להעזר בהיתר מכירה בשנת השמיטה התרמט 1888-1889.

איזו מטרה מוסיף הרב קוק לציווי השמיטה?

לֹא תְאַמֵּץ אֶת-לְבָבְךָ וְלֹא תִקְפֹּץ אֶת-יָדְךָ מֵאָחִיךָ הָאֶבְיוֹן: דברים טו, ז.

כתוב מצווה זו בלשונך. מדוע לדעתך היא נאמרת דווקא בהקשר של שנת השמיטה?